alexandrainst/scandi-wiki huggingface dataset:
Mads Hansen

Mads Andre Hansen () er ein norsk programleiar og tidlegare fotballspelar i eliteserien og 1. divisjon.

Biografi 
Mads Hansen vart fødd i Lier. Hansen har bachelorgrad i marknadsføringsleiing ved BI. Han har tidlegare spelt indreløpar for Lier Idrettslag, Strømsgodset Toppfotball, to periodar i Mjøndalen Idrettsforening og Fredrikstad Fotballklubb.

25. oktober 2009 vart han matchvinnar i kampen mellom Mjøndalen og Hønefoss Ballklubb etter eit raid frå eigen banehalvdel. Målet er samanlikna med Diego Maradonas mål for Argentina mot England i kvartfinalen i VM i Mexico i 1986. Med siger 2–1 mot serieleiaren Hønefoss sikra Mjøndalen plassen i Adeccoligaen. Målet vart òg kåra til «årets mål» under Gullballen på NRK1 6. november 2009

Han la opp som fotballspelar i april 2018 på grunn av manglande motivasjon og nye jobbmoglegheiter.

Frå 2014 leidde han saman med Christian Gauseth TV-serien 2 mot 1 på TV 2. Han medverkar i Spårtsklubben på VGTV saman med Ida Fladen, Jon Martin Henriksen, Erik Follestad Johansen og Oskar Westerlin.

Hansen gav ut den første låten sin, «Sommerkroppen», 30. mai 2018, ein låt som etter to dagar gjekk til topps på den norske topplista til musikkstrøymetenesta Spotify. «Sommerkroppen» strøymde seg til gullplate raskare enn nokon annan song har gjort i Noreg før. Hansen vart hyra inn til å delta på det årlege musikkarrangementet VG-lista topp 20, fredag 22. juni 2018 på Rådhusplassen i Oslo. Der avslutta han showet med «Sommerkroppen». For låten vann han Spellemannprisen 2018 i klassen årets låt. I november 2018 heldt han fram  musikkarrieren sin, no som produsent, med songen «Juletragedien». Vokalen på songen er framført av Erik Follestad Johansen og Linni Meister, og songen toppa den norske Spotify-lista frå 21. november og fram til jul.

Ved enden av mai 2020 vart det klårt at Hansen skulle ta over for Gaute Grøtta Grav som programleiar for TV 2-programmet Farmen og han har leidd programmet sidan sesong 16 som vart vist hausten same år. Hansen gav same år òg ut boka Min instastory. For Farmen og VGTV-serien Ikke lov å le på hytta var han ein av fire finalistar til publikumsprisen under Gullruten 2021.

Bibliografi

Kjelder 

Denne artikkelen bygger på «Mads Hansen» frå ,  den 30. oktober 2021.

Bakgrunnsstoff 

Norske musikarar
Norske forfattarar
Vinnarar av Spellemannprisen
Folk frå Lier
Strømsgodset-spelarar
Mjøndalen-spelarar
Fredrikstad-spelarar
Norske programleiarar
Norske fotballspelarar
Lillehammer Ishockeyklubb

Lillehammer Ishockeyklubb (stifta 2. november 1957) er ein norsk ishockeyklubb frå Lillehammer. Klubben spelar i Eidsiva Arena på Stampesletta.

Merittar 
Noregsmeister: 1994

Bakgrunnsstoff 

Norske ishockeyklubbar
Skipingar i 1957
Idrett i Lillehammer
Idrettslaget Manglerud Star

Idrettslaget Manglerud Star er eit idrettslag heimehøyrande i bydelen Manglerud i Oslo. Laget vart danna i 1964 då Manglerud Idrettslag og Sportsklubben Star slo seg saman. Manglerud Star er aktivt med i fotball og ishockey. Laga spelar i grøne drakter.

Ishockey

Manglerud Star er særleg kjend for sitt ishockeylag. Sidan opprykket til toppserien i 1973 har laget jamnast halde seg på det øvste nivået i seriesystemet. Både i 1977 og 1978 lukkast Manglerud Star, som har Manglerudhallen til heimearena, å vinn NM-pokalen.

Kjende ishockeyspelarar
 Jørn Goldstein
 Mats Trygg
 Marius Trygg
 Mads Hansen
 Mathias Trygg
 Mathis Olimb

Fotball
Fotballaget for menn har sidan 1980-åra i enkelte sesongar nådd nivå tre i seriesystemet, men oftast spelt på 4-6. nivå. Kvinnelaget rykte opp til nivå to i 2005.

Bakgrunnsstoff

 
Norske ishockeyklubbar
Skipingar i 1964
Fjordkraftligaen

Fjordkraftligaen (tidlegare  GET-ligaen og UPC-ligaen) er namnet på Eliteserien i ishockey for menn i Noreg og er administrert av Norges Ishockeyforbund.
Vinnaren av seriespelet blir seriemeister, medan vinnaren av sluttspelet blir noregsmeister og blir samtidig tildelt Kongepokalen.

Seriespel
Serien består av ti lag der dei åtte beste kvalifiserer seg til sluttspelet. Dei to dårlegaste laga må spela kvalifisering mot dei to beste frå 1. divisjon om retten til å spela i neste sesongs GET-liga. Talet på kampar kvart lag har spelt har variert med åra. For tida spelar laga fem kampar mot kvarandre, i alt 45 seriekampar.

Sluttspel
I sluttspelet speler ein om tittelen Noregsmeister. Sluttspelet blir avvikla over fire kvartfinaleseriar, to semifinaleseriar og éin finaleserie. Alle seriane blir spelt over best av sju kampar, dvs. fyrste lag til å vinna fire kampar. Kvar kamp skal ha ein vinnar, og dersom det står uavgjort etter ordinær tid (60 minutt), så speler ein forlenging heilt til eitt av laga skårar.

Seriespelet er grunnlaget for kvart einskilde lags seeding i sluttspelet. Seriemeisteren blir seeda som nummer éin og får heimebanefordel i heile sluttspelet. Laget får også fyrst velja motstandar i kvartfinaleserien, og kan fritt velja mellom laga som enda opp frå femte- til åttandeplass. Deretter vel lag nummer to mellom dei laga som er att av laga fem til åtte, og slik held det fram til alle valmoglegheitene er oppbrukte. Det laget som er høgst seeda i ein sluttspelserie har heimebanefordel, dvs. at laget har heimekamp ved ein eventuell sjuande og avgjerande kamp.

Utmerkingar
Kvar sesong vert det halde ei rekkje kåringar i ligaen, desse er:
 Årets lag (målvakt, back, back, høgre ving, center og venstre ving)
 Årets spelar
 Årets trenar
 Årets hovuddomar
 Årets linjedomar
 Årets arena/arrangement
 Årets sekretariat
 Årets frivillige

For sluttspelet kårar ein også den mest verdifulle spelaren i ligaen.

Kjelder 

Denne artikkelen byggjer på «GET-ligaen» frå ,  den 11. juli 2009.  
 

Ishockey i Noreg
Frisk Asker Ishockey

Frisk Asker Ishockey er ein norsk ishockeyklubb underordna Idrettsforeningen Frisk Asker, som blei stifta den 5. februar 1922. Frisk Asker er ein av dei eldste hockeyklubbane i Noreg, og spelar heimekampane sine i Askerhallen. Heimedrakta til klubben er oransje trøye med svarte detaljar, svart bukse og oransje strømper, medan bortedrakta består av kvit trøye med raudgrøne detaljar, raud bukse og kvite strømper.

Merittar 
 Spelaren med flest landskampar er Thor Martinsen, som har 113 kampar.
 Laget vart noregsmeistrar i 1975, 1979, 2002 og 2019 og seriemeistrar i 1973/1974, 1975/1976, 1976/1977, 1977/1978 og 2007/08.
 I 2008 fekk Frisk Asker NM-sølv etter 3–2 tap i sudden death mot Storhamar Dragons, og totalt 4–2 i kampar.
 I 2017 fekk Frisk Asker NM-sølv etter tap mot Stavanger Oilers, og totalt 4–2 i kampar.

Statistikk og rekordar

Flest kampar

Sist oppdatert: 12. november 2020

Spelarprofilar 
 Thor Martinsen
 Per Dahl
 Vidar Johansen (ishockey)
 Birger «Bigga» Jansen
 Tore Wålberg
 Morten Varsla
 Trond Skar
 Nils Nilsen
 Chris Abbott
 Cam Abbott
 Mats Zuccarello Aasen
 Kyle McDonough 
 Morten Johansen
 Vidar Wold
 Scott Winkler
 Erik Follestad

Trenarar 
 Barry Smith 1984–1986
 Henry Hamberg 1996–1998
 Serge Boisvert 1998–2003
 Ulf Weinstock 2003–2004
 Michael A. L. Tipson 20/20
 Jan Votruba 2004–2005
 Esa Tikkanen 2005–2006
 Patrik Christer Ross 2006–2007
 Sune Bergman 2007–2010
 Mats Lusth 2010-2011
 Tomas Sandlin 2011-2012
 Sune Bergman 2012-2018
 Scott Hillman 2018
 Jan André Aasland og Vidar Wold 2018-

Bakgrunnsstoff 
 
Norske ishockeyklubbar
Skipingar i 1922
Idrettslag i Asker
Stjernen Hockey

Stjernen Hockey er ein ishockeyklubb frå Fredrikstad, som spelar heimekampane sine i Stjernehallen.

Merittar 
 Norgesmeistrar: 1980/81 og 1985/86
 Seriemeistrar: 1986/87

Bakgrunnsstoff 
 Offisiell nettstad

Norske ishockeyklubbar
Idrettslag i Fredrikstad
Skipingar i 1960
Lørenskog Ishockeyklubb

Lørenskog Ishockeyklubb er ein ishockeyklubb frå Lørenskog  stifta 1963. Han spelar heimekampane sine i Lørenskog Ishall. Laget spelte i GET-ligaen frå 2008 til 2018. Det vann 1. divisjon 2006/2007 og igjen 2007/2008 og vann kvaliken og rykte opp i 2008.

Kjende spelarar 

 Tommy Jakobsen
 Knut Henrik Spets
 Tommy Lund
 Kenneth Larsen
 Jan Tore Kjær
 Espen Pettersen
 Morten Ask
 Tobias Lindström
 Atle Olsen
 Eerikki Koivu
 Robert Hestmann
 Steffen Thoresen
 Mats Frøshaug
 Robin Dahlstrøm
 Mikael Dokken
 Martin Boork
 Johnny Bruun
 Nicolai Bryhnisveen
 Christian Bull
 Lasse Fjeldstad
 Cato Cocozza
 Christian Bull
 Mia Christine Isdahl
 Mathias Emilio Pettersen
 Henriette Sletbak
 Robert Hestmann
 Jürgen Penker
 Geir Dalene
 Mats Trygg
 Mathias Trygg
 Steffen Thoresen
 Espen Strøm-Normann
 Inge Stokvik
 Lars Erik Spets
 Knut Henrik Spets
 Marco Charpentier
 Kenny Corupe
 Jeff Jakaitis
 Dov Grumet-Morris
 Dan LaCouture
 Phil Osaer
 Tony Romano
 Andrew Martin
 Dominic Noel
 Marco Charpentier

Bakgrunnsstoff 
 

 
Skipingar i 1963
Rosenborg IHK

Rosenborg Ishockeyklubb (RIHK) er ein ishockeyklubb frå Trondheim, stifta som ishockeyavdelinga til Rosenborg Ballklub i 1934. Fotball- og ishockeyavdelinga skilde lag og blei to uavhengige klubbar i 1991. Rosenborg har inntil nyleg aldri spelt i ein liga høgare enn nest øvste nivå i Noreg. Då TIK blei nedlagt i 2008, bana dette veg for at Rosenborg kunne satsa mot norgeseliten, og seniorlaget for herrar spelar frå og med sesongen 2010/11 i GET-ligaen. Sidan Leangen Ishall blei ferdigstilt i 1977 har hallen vore Rosenborg sin heimearena, etter at ein hadde spelt utandørs på naturis sidan klubben blei stifta.

Bakgrunnsstoff 
 http://www.rihk.no/

Norske ishockeyklubbar
Skipingar i 1991
Idrettslag i Trondheim
Stavanger Oilers

Stavanger Oilers er ein norsk ishockeyklubb frå Stavanger og spelar i GET-ligaen. Stavanger Ishockeyklubb er klubben sitt offisielle namn. Klubben nyttar likevel Oilers som sitt namn og merkevare i dei fleste samanhengar. Finske Hartti Kristola starta Stavanger Oilers i 2001, og klubben blei utelukkande driven av pengar frå hans lomme. Kristola eigde og stod for finansieringa av klubben fram til han trekte seg i 2004. No er Tore Christiansen Oilers-eigar. Klubben kom til sin fyrste finale i sluttspelet i sesongen 2005/06, men tapte då 0-4 i kampar for Vålerenga. Sesongen 2009/10 vann klubben sluttspelet ved å slå Vålerenga 4-2 i kampar og blei noregsmeister for fyrste gong. Klubben spelar sine heimekamper i Siddishallen. Jari Kesti og Tomi Souniemi er begge rekna som legender i Stavanger Oilers og har fått freda sine tidlegare draktnummer, #7 og #22, i tillegg til at ein har hengt opp to drakter i Siddishallen for å heidre dei.

Sesong for sesong 
 2001-2002 - Nr. 1 i 2. divisjon.
 2002-2003 - Nr. 1 i 1. divisjon, (Nr. 1 i kvalifiseringa til UPC-ligaen).
 2003-2004 - Nr. 6 i UPC-ligaen, (Semi-finale i sluttspelet).
 2004-2005 - Nr. 7 i UPC-ligaen, (Kvart-finale i sluttspelet).
 2005-2006 - Nr. 4 i UPC-ligaen, (Finale i sluttspelet).
 2006-2007 - Nr. 3 i GET-ligaen, (Semi-finale i sluttspelet).
 2007-2008 - Nr. 6 i GET-ligaen, (Kvart-finale i sluttspelet).
 2008-2009 - Nr. 4 i GET-ligaen, (Kvart-finale i sluttspelet).
 2009-2010 - Nr. 3 i GET-ligaen, (Noregsmeister).
 2010-2011 - Nr. 2 i GET-ligaen, (Finale i sluttspelet.)

Merittar 

 2001-2002 - Nr. 1 i 2. divisjon.
 2002-2003 - Nr. 1 i 1. divisjon.
 2003-2004 - Semi-finale i sluttspelet. (Bronse)
 2005-2006 - Finale i sluttspelet. (sølv)
 2006-2007 - Nr. 3 i GET-ligaen .(bronse) Semifinale i sluttspelet. (Bronse)
 2009-2010 - Nr. 3 i GET-ligaen. (bronse) Vinner av sluttspelet. (Noregsmeister)
 2010-2011 - Nr. 2 i GET-ligaen. (sølv) Finale i sluttspelet. (sølv)

Trenarane 

  Matti Riekkinen (2001-2005)
  Sverre Høgemark (fungerande) (2005)
  Gunnar Johansson (2005-2007)
  George Kingston (fungerande) (2007)
  Larry Robert Huras (2007-2008)
  Enio Sacilotto (2008-2009)
  Petter Thoresen (2009-2016)
  Pål Kristian Gulbrandsen (2016-2018)
  Todd Bjorkstrand (2018-)

Bakgrunnsstoff 
 

Norske ishockeyklubbar
Skipingar i 2001
Idrettslag i Stavanger
IK Comet Halden

Ishockeyklubben Comet Halden er ein norsk ishockeyklubb frå Halden, starta i 1961. Klubben spelte i GET-ligaen i sesongane 2004-2008. Den blei slått konkurs 2. oktober 2009, då under namnet Ishockeyklubben Comet. Klubben skifta så namn til Ishockeyklubben Comet Halden, og starta opp på ny i 1. divisjon for 2010/11-sesongen. Klubben spelar heimekampane sine i Halden Ishall, som tek 2 200 tilskodarar.

Bakgrunnsstoff 
 Nettstad for IC Comet Halden

Norske ishockeyklubbar
Skipingar i 1961
Nedleggingar i 2009
Kultur i Halden
Jorid Dagfinnrud Øiestad

Jorid Dagfinnrud Øiestad () er ein norsk tidligare ishockeyspelar. Ho spelte for moderkluben sin Sparta Warriors og landslaget. Ho spelte i USA for University of North Dakota fram til 2013.

I 2007 blei Jorid Øiestad historisk som fyrste kvinna som nokon gong har vore meld opp til ein eliteseriekamp på herresida.

Bakgrunnsstoff 
 http://www.dagbladet.no/sport/2007/02/14/492050.html
 http://www.dagbladet.no/sport/2007/02/14/492029.html

Norske ishockeyspelarar
Folk frå Sarpsborg
Jonas Solberg Andersen

Jonas Solberg Andersen () er ein norsk tidlegare ishockeyspelar og trenar. Han spela for Sparta Warriors og landslaget.

Andersen blei poengkonge i norsk eliteserie i 2006/2007. 

Han deltok i Vinter-OL 2010.

Kjelder 
 
 
 

Norske ishockeyspelarar
Norske deltakarar under vinter-OL 2010
Ishockeyspelarar under vinter-OL 2010
Ishockeyspelarar for Sparta Sarpsborg
Folk frå Sarpsborg
Petter Thoresen

Petter Thoresen () er ein norsk ishockeyspelar og -trenar. Han har spelt for klubbane Manglerud Star, Vålerenga og Storhamar. I Vålerenga oppnådde han 367 poeng på 220 kampar, og dette gir han ein fjerdeplass på adelskalenderen i klubben. 

Han blei som spelar Noregsmeister med Vålerenga fire gonger, og ein gong med Storhamar. Petter Thoresen har 92 landskampar og har deltatt i Olympiske leikar fem gonger. Han er far til hockeyspelarane Patrick Thoresen (SKA St. Petersburg) og Steffen Thoresen (Vålerenga).

Bakgrunnsstoff 
 

Norske ishockeyspelarar
Norske trenarar
Norske deltakarar under vinter-OL 1980
Ishockeyspelarar under vinter-OL 1980
Norske deltakarar under vinter-OL 1984
Ishockeyspelarar under vinter-OL 1984
Norske deltakarar under vinter-OL 1988
Ishockeyspelarar under vinter-OL 1988
Norske deltakarar under vinter-OL 1992
Ishockeyspelarar under vinter-OL 1992
Norske deltakarar under vinter-OL 1994
Ishockeyspelarar under vinter-OL 1994
Ishockeyspelarar for Manglerud Star
Ishockeyspelarar for Storhamar Hockey
Ishockeyspelarar for Vålerenga
Idrettsutøvarar frå Oslo
Stoke-on-Trent

Stoke-on-Trent er ein by ved elva Trent i midt-England, nærare avgjort i grevskapet Staffordshire. Byen er ein samansmelting av dei seks byane Stoke-upon-Trent, Hanley, Burslem, Longton, Tunstall og Fenton. Samanslåinga skjedde i 1910, og den nye eininga fekk status som city i 1925. 1. april 1998 vart han ei sameint styresmakt.

Sidan 1600-talet har området vore kjent for industrielt pottemakeri og porselensproduksjon. Blant kjende produsentar i byen er Royal Doulton, Wedgwood, Spode og Minton. Det var i Stoke-on-Trent, som i mange andre britiske byar, ei krise industrien mot slutten av 1900-talet, men situasjonen er stabilisert, og nivået på arbeidsløyse ligg omtrent på gjennomsnittet i regionen.

Dei seks byane har halde nokre særpreg. Til dømes er Burslem og Fenton utdanningssentra, medan Hanley er eit handelssentrum.

Det talast ein distinkt dialekt i området, som i seinare år i stadig større grad blir avgrensa til eldre innbyggjarar.

To profesjonelle fotballklubbar held til i byen, Stoke City og Port Vale. Stoke City kjem frå Stoke-upon-Trent medan Port Vale kjem frå Burslem. Det er ei særs sterk rivalisering mellom dei to klubbane.

Kjelder 
Denne artikkelen bygger på «Stoke-on-Trent» frå , den 9. juli 2011. 
 

Byar i Staffordshire
Sameinte styresmakter i England
Distrikt i Vest-Midlands
Busetnader grunnlagde i 1910
Southampton

Southampton er ein by og eit distrikt i det søraustlege England. Han ligg omtrent midt mellom Portsmouth og Bournemouth. Byen var tidlegare ein del av Hampshire, men sidan 1. april 1997 har han vore administrert som ei sameint styresmakt.

Distriktet omfattar fleire busetjingar utanom sjølve Southampton by, mellom anna Bassett, Bitterane, Millbrook, Shirley, Swaythling, Wollston, Totton og Eling.

Byen vart kraftig bomba under andre verdskrigen, og mange historiske bygningar vart øydelagt. Delar av den gamle bymuren er verna, og dessutan byporten Bargate i nordenden av muren.

University of Southampton og Southampton Solent University (tidlegare Southampton Institute) er dei fremste læra- og forskningssentrene i byen. Ordance Survey, det britiske kartverket, har hovudkvarteret sitt i Southampton.

Hamna er den viktigaste på sørkysten av England, og blir brukt både til kommersiell trafikk og til fritidsbåter.

Fotballaga til byen er Southampton FC, kjent som The Saints. Det var ein av spelarane til laget, Charles William Miller, som grunnla den første fotballklubben i Brasil.

Historie 

Ein har funne spor etter busetjingar frå steinalderen i området, men den første permanente busetnaden er frå romersk tid. Byen var då kjent som Clausentum, og var hamneby for Winchester og Salisbury.

Angelsaksarane flytta sentrum over elva Itchen, til staden der byen ligg no. Southampton er framleis ei viktig hamn. I 1014 skal Knut den store ha slått den angelsaksiske kongen Ethelred den rådville. Det var under dette slaga Knut vert sagt å ha kommandert tidvatnet til å stoppe. Etter normannarane erobra England vart Southampton den viktigaste hamna for transport mellom Winchester, som var hovudstaden i England ein periode, og Normandie.

Kjelder 

 Denne artikkelen bygger på «Southampton» frå ,  den 9. juli 2011.

Bakgrunnsstoff 
 Southampton City Council and CityWeb

Byar i Hampshire
Distrikt i Søraust-England
Sameinte styresmakter i England
Hamnebyar i England
Reading i Berkshire

Reading er ein by og ei sameint styresmakt i Berkshire i England. Han ligg ved staden der elvene Themsen og Kennet renn saman, omkring halvveges mellom London og Oxford. Byen er ved sida av London eit av dei viktigaste forretningssentera i det søraustlege England, og fleire store britiske og multinasjonale selskap har hovudkvartera sine der.

Historie 

Ei busetjing vart grunnlagt på staden på 700-talet. Han hadde namnet Readingum, som anten kjem frå angelsaksisk for «Readdas-folket sin stad», eller frå keltisk Rhydd-Inge, «vadestaden»; den angelsaksiske teorien er den mest plausible. I 871 vart han erobra av vikingar. Då Domesday Book vart nedteikna i 1086 hadde han 600 innbyggjarar, og var ein borough, som moderne forstad tyder valkrins men som den gong viste til at det var ein befesta by. I mellomalderen kom mange pilegrimar til Reading Abbey.

Ved slutten av 1500-talet var Reading den største byen i Berkshire, med over 3000 innbyggjarar. Han var ein viktig kamparena under den engelske borgarkrigen. Byen skifta hende fleire gonger. På trass av gode festningar varte den lengste kringsetjinga, i april 1643, berre ti dagar. Reading var òg åstad for mange samanstøytar under den ærerike revolusjonen i 1688

I 1801 hadde byen omkring 9400 innbyggjarar, og han heldt fram å vekse. Produksjonsindustrien voks òg, og frå 1832 sende byen to representantar til parlamentet. Eit bystyre vart innført i 1839, og to år seinare kom jarnbana; endå ei jernbanelinje vart bygd i 1849. I 1851 var det 21 500 innbyggjarar, meir enn ei dobling på 50 år. Han fekk status som eit eige grevskap i 1887, og innan 1900 hadde folketalet igjen vorte dobla, til 59 000.

Blant særleg viktige varer som vart produsert var øl (spesielt India Pale Ale, som vart oppfunnen i Reading), planteknollar og kjeks. Sidan dette på engelsk heiter beer, bulbs og biscuits vart industrien til byen ofte referert til som The Three Bs, «Dei tre B-ane».

Byen fortsette å vekse på 1900-talet. I 1911 vart Caversham i Oxfordshire, på den andre sida av Themsen, innlema i Reading. I seinare år har det kome til ei rekkje nye bustadområde, og mange pendlarar har slått seg ned der. Det har òg kome til fleire kjøpesenter.

Idrett 

Reading FC spelar i Football League Championship, og har heimebana si på Madejski Stadium.

Kjelder 

Denne artikkelen bygger på «Reading (Berkshire)» frå ,  den 9. juli 2011.

Bakgrunnsstoff 

 Visit Reading 
 Reading Borough Council

Byar i Berkshire
Distrikt i Søraust-England
Sameinte styresmakter i England
Busetnader grunnlagde på 700-talet
Byar ved Themsen
Plymouth

Plymouth (City of Plymouth) er ein by i Devon i det sørvestlege England ved grensa til Cornwall, der elvane Plym og Tamar munnar ut i det 5 km lange Plymouth Sound, som er verna av ein lang molo. Han voks opp omkring Plymouth hamn, som er ei av dei beste naturlege hamnene i verda. Byen har kring 250 000 innbyggjarar. 

Byen er ei viktig flåtenamn med stort marineverft. Her finst maskinverktøy-, instrument-, næringsmiddel- og kjemisk industri. Handel og fiske er òg viktig for økonomien i byen. Byen har ein marinbiologisk stasjon og ein katolsk katedral, samt ein citadell frå 1666. Festningsverka i byen går attende til 1300-talet. 

Byen er omtalt som Sudstone på 1000-talet. Hamna vart tidleg sentrum for Royal Navy, noko som både har ført til at han voks kraftig, og i Elizabeth-tida var han den fremste hamna i landet. Det var frå her Sir Francis Drake la ut på jordomseglinga si i 1577. Byen er òg kjent som stader der pilegrimane forlét England med Mayflower for å reise til Den nye verda i 1620. Marinebasen i byen førte òg til at byen vart sterkt skadd av bombinga til Luftwaffe under andre verdskrigen. Byen vart gjenoppbygd etter ein plan av arkitekten Patrick Abercrombie. Marinebasen er den største i Vest-Europa, og ein av dei få gjenverande i Storbritannia.

Plymouth har sidan 1914 òg omfatta byane Devonport og Stonehouse.

Kjelder
Denne artikkelen bygger på «Plymouth» frå ,  den 9. juli 2011.

Bakgrunnsstoff
 Plymouth City Council website
 The Encyclopaedia of Plymouth History

Byar i Devon
Distrikt i Sørvest-England
Sameinte styresmakter i England
Hamnebyar i England